Tunnistajaina kutsuti kohtusse 1864. a. suvel ja sügisel pal­vekirjade asjus Peterburis käinud talupoegi ja vastavate kogu­kondade eestseisjaid ning kohtumehi. Juurdlust toimetades pida­sid maakohtu assessorid eriti silmas küsimusi: Kas põhinevad  A. Petersoni koostatud palvekirjad kogukondadest saadud andmeil? Kas esitatud andmed vastavad tõelikkusele? Ja kui mitte, siis kui palju on väärandmete esitamises süüdi A. Peterson?